**An Ghaeilge timpeall orainn: Nótaí an Mhúinteora**

|  |  |
| --- | --- |
| Leibhéal | An Ardteistiméireacht – Measartha dúshlánach |
| Spriocanna | Cumas tuisceana, scríbhneoireachta, léitheoireachta agus labhartha na ndaltaí a fhorbairt sa réimse saoil – an Ghaeilge sa saol timpeall orthu |
| Stór focal | Gaeilge sa chathair, comharthaí bóthar agus logainmneacha |

|  |
| --- |
| Straitéisí Múinteoireachta Molta |

Tá na ceachtanna bunaithe ar mhír nuachta de chuid Nuacht24 i dTuaisceart Éireann.

Tá na ceachtanna oiriúnach do rang a bhfuil caighdeán réasúnta Gaeilge acu don Ardteistiméireacht, ach is féidir leat iad a láimhseáil ar bhealach a oireann don rang atá agat féin.

**Réamhphlé**

* Iarr ar na daltaí an obair seo a dhéanamh i ngrúpaí. Léigh na ceisteanna leo le bheith cinnte go dtuigeann siad gach rud.
* Is í aidhm na gníomhaíochta ná na daltaí a chur chun cainte agus chun machnaimh ar an méid Gaeilge atá feiceálach ina gceantar féin.
* Téigh siar ar na tuairimí a bhí ag gach duine tar éis dóibh an plé a dhéanamh.

**Léamh 1 agus 2**

* Iarr ar na daltaí a bhfuil ar an dá shleamhnán a léamh iad féin ar dtús. Bí ar fáil le cuidiú leo má bhíonn aon cheist acu.
* Abair leo ansin, ag obair i mbeirteanna, na pointí a chur in ord tábhachta ina dtuairimí féin. Caithfidh siad teacht ar chomhréiteach chomh maith agus ba cheart go gcothódh sé sin tuilleadh cainte.
* Pléigh na tuairimí atá acu ar fad.

**Logainmneacha**

* Iarr ar gach beirt an rún a phlé le chéile, duine amháin ar son an rúin agus an duine eile i gcoinne an rúin. Thiocfadh leat díospóireacht ranga a dhéanamh freisin má oireann a leithéid don rang atá agat.
* Bíodh plé sa rang faoin dá cheist eile atá ar an sleamhnán. Féach na freagraí.
* Iarr orthu samplaí a thabhairt duit de logainmneacha a bhfuil na focail sin iontu.

**Réamhphlé 1**

* Iarr ar gach beirt a bhfuil ar an sleamhnán a léamh.
* Abair leo na ceisteanna a phlé le chéile agus ansin pléigh a dtuairimí ar fad.
* Abair leo iarracht a dhéanamh a leagan féin de na focail a sholáthar. Tá na leaganacha le fáil sa script.

**Léamh 1 agus 2**

* Iarr ar na daltaí a bhfuil ar an dá shleamhnán a léamh iad féin ar dtús. Bí ann le cuidiú leo má bhíonn aon cheist acu.
* Léigh thusa an script leo ansin ag míniú gur script nuachta atá ann agus mar sin go bhfuil réim faoi leith aici, is teanga cineál neamhfhoirmiúil atá ann.

**Iarphlé**

* A – Cuir an mhír ar siúl dóibh ansin. Bíodh an script os a gcomhair nó ná bíodh, ag brath ar chumas do ranga.
* B – Cuir ar siúl an mhír arís ag díriú aird na bhfoghlaimeoirí ar na botúin atá sa mhír. Féach na freagraí.
* C – Abair leo dul go dtí an suíomh mar obair bhaile agus a gcuid tuairimí a thabhairt duit don chéad rang eile.
* D – Éist leis na tuairimí atá acu.
* E – ‘darb ainm’ – an aimsir láithreach / ‘darbh ainm’ – aimsir chaite nó modh coinníollach.

|  |
| --- |
| Freagraí |

**Logainmneacha**

|  |  |
| --- | --- |
| Áth – ford  Béal – mouth  Baile – town  Carraig – rock  Ceann – head  Cill – church  Cnoc – hill  Cluain - meadow  Dún – hill | Gleann – glen  Gort – field  Inis – island  Lios – ring fort  Loch – lake  Muileann – mill  Port – harbour  Ráth – fort  Teach – house |

**Iarphlé**

Inár seasamh – ag seasamh

An bhóthair – an mbóthar

Idir bheag agus mhór – idir bheag agus mór

Na geallghlacadóirí – an geallghlacadóirí